Մաքսիմիլիան Շտեյնբերգ

Մաքսիմիլիան Օսեևիչ Շտեյնբերգ (), ռուս խորհրդային կոմպոզիտոր և մանկավարժ։ ՌԽՖՍՀ արվեստի վաստակավոր գործիչ (1934 թվական), Ուզբեկական ԽՍՀ ժողովրդական արտիստ (1944 թվական)։ Արվեստագիտության դոկտոր (1943 թվական)։

Կենսագրություն 
1908 թվականին ավարտել է Պետերբուրգի կոնսերվատորիան (Նիկոլայ Ռիմսկի-Կորսակովի կոմպոզիցիայի դասարան), նույն թվականից դասախոս (1915 թվականից՝ պրոֆեսոր)։ Շտեյբերգին աշակերտել են Սարգիս Բարխուդարյանը, Ռոմանոս Մելիքյանը, Յուրի Շապորինը, Դմիտրի Շոստակովիչը և ուրիշներ։ Հանդես է եկել որպես դիրիժոր։

Գրել է «Մետամորֆոզներ» (1913 թվական, բեմադրվել է 1914 թվականին, Փարիզ), «Թիլ Ուլենշպիգել» (1936 թվական) բալետները, «Երկիր և երկինք» դրամատիկական պոեմը (1918 թվական), 2 կանտատ, 5 սիմֆոնիա (1906, 1909, 1928, 1933, 1942 թվականներին), «Հայաստանում» կապրիչիոն և նվագախմբային այլ գործեր, ջութակի կոնցերտ (1946 թվական), 2 լարային կվարտետ, ռոմանսներ և երգեր։

Ն․ Ռիմսկի-Կորսակովի երաժշտական և գրական երկերի հետմահու հրատարակության խմբագիրն է, ավարտի է հասցրել նրա «Գործիքավորման հիմունքները» դասագիրքը։ Գործիքավորել է Ալեքսանդր Սպենդիարյանի «Ալմաստ» օպերայի 4-րդ գործողությունը (1930, Մոսկվա, 1933, Երևան) և 1939 թվականի բեմադրությունների (Երևաև, Մոսկվա) համար հեղինակի նյութերով գրել է լիբրետոյում ավելացված հատվածների երաժշտությունը։

Պարգևներ 
Պարգևատրվել է Աշխատանքային կարմիր դրոշի շքանշանով։

Ծանոթագրություններ 

Խորհրդային կոմպոզիտորներ
Ռուս կոմպոզիտորներ
Սանկտ Պետերբուրգի պետական համալսարանի շրջանավարտներ
Սանկտ Պետերբուրգի կոնսերվատորիայի շրջանավարտներ
ՌԽՖՍՀ արվեստի վաստակավոր գործիչներ
Ռուս մանկավարժներ
Աշխատանքային կարմիր դրոշի շքանշանի ասպետներ
Խորհրդային դիրիժորներ
Արվեստագիտության դոկտորներ